Základná škola s materskou školou, Maurerova 14, Krompachy

**Zápis detí na predprimárne vzdelávanie v MŠ na školský rok 2016/2017**

**Na predprimárne vzdelávanie v materských školách sa prijímajú deti v súlade § 59 zákona č. 245/2008 Z. z.** a **v súlade § 3 vyhlášky Ministerstva školstva Slovenskej republiky č. 306/2008 Z. z. o materskej škole v znení vyhlášky Ministerstva školstva Slovenskej republiky č. 308/2009 Z. z.** (ďalej len „vyhláška MŠ SR č. 306/2008 Z. z.“).

**Riaditeľka ZŠ s MŠ, Maurerova 14, Krompachy** po odsúhlasení zriaďovateľom Mestom Krompachy **oznamuje :**

**Zápis detí do Materskej školy na školský rok 2016/2017 sa uskutoční v dňoch od 16. 05.2016 do 25.05.2016 v čase od 7:00-15:00 hod.**

**Žiadosti** na prijatie dieťaťa do MŠ sa budú prijímať na adrese :

**Základná škola s materskou školou, Maurerova 14, Krompachy** v pavilóne **Z** na poschodí v kancelárii riaditeľky školy alebo vedúcej TH- úseku p. Števčíkovej

***Budú sa prijímať len kompletne vyplnené žiadosti s potvrdením o zdravotnom stave dieťaťa* ktorého súčasť*ou je aj údaj o povinnom očkovaní*** /nový povinný údaj/.

**K zápisu je potrebné priniesť:**

1. písomnú **žiadosť** **zákonného zástupcu** o umiestnenie dieťaťa do MŠ */tlačivo vyzdvihnete priamo v MŠ alebo stiahnete na webovom sídle školy* **zskrompachymaurerova.edupage.org**/
2. **potvrdenie o zdravotnom stave dieťaťa od všeobecného lekára pre deti a dorast, ktorého súčasťou je aj údaj o povinnom očkovaní .**
3. občiansky preukaz zákonného zástupcu */ na overenie uvedených údajov/*

**Zákonné podmienky  prijatia dieťaťa do MŠ:**

**prednostne sa prijímajú**

* a/ **deti,** **ktoré dovŕšili piaty rok veku** / *v* *znení §59 ods. 2 zákona č. 245/ 2008 Z.z* o výchove a vzdelávaní *( školský zákon) /*
* b/ **deti s odloženou povinnou školskou dochádzkou** a dodatočne  odloženou povinnou školskou dochádzkou
* c**/** deti s **dodatočne odloženým začiatkom plnenia povinnej školskej dochádzky**.

**Ostatné podmienky prijímania detí**

* deti, ktoré už majú súrodencov v tunajšej škole
* deti, ktoré dovŕšili 3-tí rok veku,
* v prípade prijatia dieťaťa do 3 rokov veku prednostne tie, ktoré do 31.12.2016 dovŕšia

 3 roky veku a s nástupom do materskej školy k 5.9.2016.

* poradie podania žiadosti nemá vplyv na prijatie dieťaťa do MŠ.

***Deti mladšie ako tri roky*** *možno prijať výnimočne len vtedy, ak sú* ***uspokojené*** *žiadosti rodičov/zákonných zástupcov* *detí, ktoré dovŕšili* ***piaty rok veku****, detí* ***s odloženým začiatkom plnenia povinnej školskej dochádzky*** *a detí* ***s dodatočne odloženým začiatkom plnenia povinnej školskej dochádzky,*** *ako aj* ***detí vo veku od troch rokov****.*

*.*

Krompachy 13.04.2016

Mgr. Slavomíra Kašická

riaditeľka školy